Charlie Hebdo tulistamine

Charlie Hebdo tulistamine oli 7. jaanuaril 2015 prantsuse satiiriajakirja Charlie Hebdo toimetusehoones Pariisis toimunud tulistamine, kus kaks relvastatud meest tungisid hoonesse ja lasid seal maha 11 inimest, sealhulgas ühe politseiniku, kes oli määratud peatoimetajale ihukaitsjaks. Hiljem tänaval sattusid ründajad tulevahetusse kohale saabunud Prantsuse riigipolitsei töötajatega ja üks politseinik sai surma. Rünnakus sai haavata 11 inimest. Ründajad karjusid hoonesse sisenedes "Allahu Akbar!" ja tulistasid umbes 50 lasku, enne kui põgenesid. Politsei eriüksuslased lasid mõlemad kahtlusalused kaks päeva hiljem Dammartin-en-Goële´is maha. Üks kolmest kahtlustatavast andis ennast ise 7. jaanuari õhtul politseile üles. Charlie Hebdo tulistamine oli veriseim Prantsusmaa pinnal toimunud terrorirünnak alates 18. juunist 1961, mil rongis toimunud pommiplahvatuses hukkus 28 inimest. Umbes kell 11:30 (UTC+1) sisenesid kaks maskides ning Kalašnikovi automaatide, püssi ja granaadiheitjaga relvastatud meest Charlie Hebdo toimetusse ja avasid seal tule, karjudes samal ajal "Allahu Akbar!". 12 inimest said surma ja 11 vigastada. Enne toimetuse ründamist olid mehed käinud ajakirja arhiivis, mis asus toimetusega samal tänaval, aga teises hoones. Pärast seda, kui mehed taipasid, et neil on vale aadress, mehed lahkusid ja läksid toimetusse. Mehed pääsesid toimetuse hoonesse, kui ähvardasid tappa ühe naistöötaja last, kelle viimane oli lasteaiast ära toonud. Naine andis meestele välisukse koodi ja ründajad jätsid nii tema kui ka lapse ellu. Mehed läksid teisele korrusele, kus toimus parajasti koosolek, ja asusid inimesi maha laskma, nimetades mõnda ka nime pidi. Internetti ilmus ka video, mis on filmitud rünnaku järel ja millelt on näha, kuidas kaks maskides meest jooksid tänaval, üks neist jooksis kõnniteel lamava haavatud politseiniku juurde ja laskis ta lähedalt pähe tulistades maha. Pärast seda ründajad lahkusid. Hukkunud: Frédéric Boisseau, 42, Sodexo töötaja, tapeti vestibüülis Franck Brinsolaro, 49, politseinik, Charbi ihukaitsja Cabu, 76, karikaturist Elsa Cayat, psühhoanalüütik ja kolumnist, ainus naine hukkunute seas Charb, 47, Charlie Hebdo juhtiv karikaturist Philippe Honoré, 74, karikaturist Bernard Maris, 68, majandusteadlane, toimetaja ja kolumnist Ahmed Merabet, 42, politseinik, tulistati pähe ajal, mil lamas haavatuna kõnniteel. Merabet oli moslem. Moustapha Ourad, korrektor Michel Renaud, külalisföljetonist Tignous, 57, karikaturist Georges Wolinski, 80, karikaturist Hukkunud Charlie Hebdo töötajad Cabu (2012) Charb (2011) Honoré (2012) Tignous (2008) Wolinski (2011) Vigastatud: Simon Fieschi, 31, ajakirja veebimeister, tulistati õlga Antonio Fischetti Philippe Lançon, ajakirjanik, tulistati näkku, oli kriitilises seisundis, tervenes Fabrice Nicolino, 59, ajakirjanik, tulistati jalga Patrick Pelloux Riss, 48, karikaturist, ajakirja tegevtoimetaja Mitu politseinikku Naisautojuht, kelle auto jäi kurjategijate põgenemisteele Peamisteks kahtlusalusteks on Pariisi idaosas sündinud Alžeeria juurtega vennad Chérif (32) ja Saïd Kouachi (34) ning Hamyd Mourad. Noorim kahtlusalune, 18-aastane Hamyd Mourad, andis ennast ise õhtul politseile üles. Hamyd Mouradi rünnakus osalemine on küsitav, sest ta väidab, et pole sellega seotud ja oli sel ajal tunnis. Klassikaaslased on öelnud, et nägid Mouradi rünnakupäeval koolis. Mourad kõndis enda sõnul kohe politseijaoskonda, kui sai teada, et politsei otsib teda Politsei korraldas pärast meeste põgenemist suure inimjahi ning turvameetmeid pühakodades, kaubanduskeskustes, meediaväljaannete hoonetes ja transpordisõlmedes tugevdati. Öösel arreteeriti rünnakuga seoses seitse inimest ja riigipolitsei eriüksus RAID ründas Reimsis ühte korterit. Mehi otsiti taga üle kogu Prantsusmaa ja märgati viimaks Põhja-Prantsusmaal, kus nad olid röövinud tanklat. Politsei kahtlustas, et mehed olid endiselt relvastatud ja seetõttu üliohtlikud. 8. jaanuaril toimus Pariisis tulevahetus korrakaitsjate ja Charlie Hebdo tulistajatega seotud kurjategija(te) – Amedy Coulibaly ja, väidetavalt, Hayat Boumeddiene (sünd 26.06.1988) – vahel, mille tulemusel hukkus üks naispolitseinik. 9. jaanuari päevasel tipptunnil tungis kahe Kalašnikovi automaadiga relvastatud 32-aastane Amedy Coulibaly Pariisi idaserval, Porte de Vincennes'i piirkonnas asuvasse juudi toidukauplusesse, avas automaatidest vaheldumisi tulistades umbes 20 sekundiks tule ja võttis seejärel mitmeid inimesi pantvangiks; enne terroristi kahjutustamist hukkus neli pantvangi. Tagaotsitavaks kuulutatud väidetavat kaasosalist Hayat Boumeddiene polnud 10. jaanuariks veel tabatud. Prantsuse raadiojaamale viidates teatas BBC World News (10. I, 18:05), et Hayat Boumeddiene võib olla mingil ajal jaanuaris lahkunud Süüriasse. BBC World Newsi 11. jaanuari teate kohaselt oli naiskahtlusalune lahkunud 2. jaanuaril Türki ja võimalik, et sealt edasi Süüriasse. Reuters edastas 12. jaanuaril teate, mille kohaselt Hayat Boumeddiene oli lahkunud 8. jaanuaril Türgi kaudu Süüriasse. 9. jaanuaril võtsid nädalakirja toimetuses ajakirjanike tapmises kahtlustatavad vennad Pariisist umbes 35 km kaugusel kirdes asuva Dammartin-en-Goële'i asula juures pantvangi vähemalt ühe inimese. Trükikojas varjunud kahtlusaluste ja korrakaitsejõudude (kokku oli operatsiooni kaasatud umbes 89 000 korrakaitsjat) vahel toimus tulevahetus, lähedalasuva (10 km) Charles de Gaulle'i lennujaama kaks lennurada suleti turvalisuse kaalutlustel liikluseks. Vennad teatasid, et on valmis minema märtrisurma, väljusid pealelõunal tulistades hoonest ja lasti maha. Umbes samal ajal lahendasid korrakaitsejõud ka Pariisi toidukaupluse pantvangisituatsiooni. Prantsuse korrakaitsel tuli seega 9. jaanuari päeval tegelda samaaegselt kahe pantvangikriisiga. Pariisi metroo oli linlastele kasutamiseks suletud. Umbes kella poole viieks õhtul kohaliku aja järgi olid mõlemad kriisid leidnud lahenduse. Viiekümne kolme tunni jooksul oli hukkunud 17 tsiviilisikut/politseinikku ja 3 kahtlusalust. Kui sündmuse toimumise ajal oli nädalakirja tiraaž 60 000 eksemplari, siis nädal hiljem, 14. jaanuaril, oli Charlie Hebdo tiraaž 5 000 000 eksemplari. Sõnavabaduse ning prantsuse ja ülemaailmsete väärtuste — vabaduse, võrdsuse, vendluse — toetuseks ja hukkunute mälestuseks korraldatud ühtsusmarsil 11. jaanuaril Pariisis osalesid 44 riigi liidrid, sotsiaalmeedia kaudu võtsid sellest osa ja avaldasid toetust kümned tuhanded inimesed üle kogu maailma. "Politsei eriüksus tappis rünnakus Pariisi veresauna korraldajad". Postimees. 9. jaanuar 2015. Vaadatud 10. jaanuar 2015. "Charlie Hebdo massacre: New police killing rocks Paris". BBC News Online. 8. jaanuar 2015. Vaadatud 8. jaanuar 2015. "Paris Charlie Hebdo attack: live". Telegraph.co.uk. 7. jaanuar 2015. "12 dead in 'terrorist' attack at Paris paper". Yahoo News. 7. jaanuar 2015. Ben Doherty. "Tony Abbott condemns 'barbaric' Charlie Hebdo attack in Paris". the Guardian. "Four Victims of Charlie Hebdo Attack Identified". Newsweek. 7. jaanuar 2015, 15:33. Vaadatud 7. jaanuar 2015. "EN DIRECT. Massacre chez "Charlie Hebdo" : 12 morts, dont Charb et Cabu". Le Point.fr (prantsuse). "Les dessinateurs Charb et Cabu seraient morts". L'Essentiel (prantsuse). Prantsusmaa. 7. jaanuar 2015. Vaadatud 7. jaanuar 2015. "Paris shooting: Manhunt after gunmen attack office of Charlie Hebdo, French satirical magazine". 7. jaanuar 2015. "Charlie Hebdo attack: What we know about the three gunmen". Originaali arhiivikoopia seisuga 8. jaanuar 2015. Vaadatud 8. jaanuaril 2015. Polly Mosendz. "Police Officer Ahmed Merabet Shot During Charlie Hebdo Massacre". Newsweek. "Attentat contre "Charlie Hebdo " : Charb, Cabu, Wolinski et les autres, assassinés dans leur rédaction". Le Monde (prantsuse). "Paris attacks: Sydney woman's partner in coma after Charlie Hebdo shooting". The Sydney Morning Herald. 8. jaanuar 2015. http://time.com/3658358/paris-terror-attack-charlie-hebdo-mohamed/ vaadatud 1/7/2015 Toner, Eneida. "Philippe Lançon, PLAS Visting Fellow for AY15, Injured in the Paris Terrorist Attack," Program in Latin American Studies blog (Jan. 8, 2015). Tanslated text "EN DIRECT. Attentat à Charlie Hebdo : 12 morts, les terroristes en fuite". Le Parisien (prantsuse). Le Parisien. 7. jaanuar 2015. Vaadatud 7. jaanuar 2015. "Charlie Hebdo shootings: 'It's carnage, a bloodbath. Everyone is dead'". The Guardian. 7. jaanuar 2015. Vaadatud 7. jaanuar 2015. Irish, John (9. jaanuar 2015). "Hostage taken north of Paris during manhunt for newspaper killings". Reuters. Originaali arhiivikoopia seisuga 24. september 2015. Vaadatud 9. jaanuar 2015. "French police ID 3 suspects in attack on newspaper". Newsday. 8. jaanuar 2015. "Charlie Hebdo attack: Kouachi brothers are top suspects". BBC News Online. 8. jaanuar 2015. Vaadatud 8. jaanuar 2015. "France mourns as manhunt for suspects in militant attack continues". Reuters. 8. jaanuar 2015. Originaali arhiivikoopia seisuga 8. jaanuar 2015. Vaadatud 8. jaanuar 2015. "Hamyd Mourad: 5 Fast Facts You Need to Know". Heavy.com. 7. jaanuar 2015. Vaadatud 8. jaanuar 2015. "AFP: noorim satiirilehe rünnakus kahtlustatav andis end ise politsei kätte". Postimees. 8. jaanuar 2015. Vaadatud 8. jaanuar 2015. Prantsuse satiirilehe toimetuses tapeti 12 inimest Paris Terror Attack: Two Brothers On The Run Terrorirünnakus kahtlustatavad röövisid Põhja-Prantsusmaal bensiinijaama "Police say Paris gunmen are 'armed and extremely dangerous'". Irish Times. 7. jaanuar 2015. Vaadatud 8. jaanuar 2015. "Police surround kosher Paris supermarket". BBC News Online. 9. jaanuar 2015. "Hayat Boumeddiene, compagne de Coulibaly, toujours recherchée". Le Point. 10. jaanuar 2015. Vaadatud 10. jaanuar 2015. "France pursues female suspect after deadly sieges". Reuters. 10. jaanuar 2015. Originaali arhiivikoopia seisuga 10. jaanuar 2015. Vaadatud 10. jaanuar 2015. "France mobilizes 10,000 troops at home after Paris shootings". Reuters. 12. jaanuar 2015, 05:53. Originaali arhiivikoopia seisuga 12. jaanuar 2015. Vaadatud 12. jaanuar 2015. "Paris suspect Hayat Boumeddiene 'caught on Turkey CCTV'". BBC News Online. 12. jaanuar 2015, 21:50. Vaadatud 12. jaanuar 2015. "Charlie Hebdo hunt: Shots fired as police close in". BBC News. 9. jaanuar 2015. "Charlie Hebdo attack: Manhunt -- live reporting". BBC News. 9. jaanuar 2015. "Création Tendance découverte : prise d'otages à Dammartin en Goële". Linternaute. 9. jaanuar 2015, 10:34. Sandford, Daniel (9. jaanuar 2015, 16:40). "France attacks: Latest updates". BBC News Online. "France attacks: Funeral ceremonies in Paris and Jerusalem". BBC News Online. 13. jaanuar 2015, 13:59. Vaadatud 13. jaanuar 2015. "Charlie Hebdo attack: Print run for new issue expanded". BBC News Online. 14. jaanuar 2014, 19:28. Vaadatud 14. jaanuar 2014. "Was Obama absence in Paris sign of US 'arrogance'?". BBC News Online. 12. jaanuar 2015, 17:31. Vaadatud 12. jaanuar 2015. 7. jaanuar 2014. BBC News Online. Video shows gunmen fleeing after attack on magazine office in Paris [Video (0:29) kahtlusaluste lahkumisest kuriteopaigalt] (inglise keeles) Charlie Hebdo internetileht (Mustal taustal kiri Je suis Charlie – prantsuse keeles: "Ma olen Charlie/Ma järgnen Charlie'le" – ilmus ekraanidele pärast tulistamist)